<classify> KULWA MZEE -DAR ES SALAAM SHABANIHamisi ambaye ni shahidi wa Jamhuri katika kesi ya uchochezi inayomkabiliMbunge wa Kigoma Mjini, Zitto Kabwe, amedai kitendo cha Mbunge wa SingidaMashariki, Tundu Lissu kushambuliwa kwa risasi na hajawahi kukamatwa mtukuhusiana na tukio hilo, kilimfanya aamini maneno ya mshtakiwa kuwa KigomaUvinza kuna watu waliuawa. Shahidi huyowa tatu alidai hayo jana katika Mahakama ya Hakimu Mkazi Kisutu mbele ya HakimuMkazi Mkuu, Huruma Shaidi kwa kuongozwa na Wakili wa Serikali Mkuu, TumainiKweka. AlidaiOktoba 29 mwaka jana akiwa Manzese, aliangalia YouTube kupitia simu ya Abilahi,akaona kwenye Ayo TV, Zitto akizungumzia polisi kuua watu Uvinza na wenginewaliokwenda kupata matibabu walifuatwa na kuuawa. Nilishtukapolisi kufuata watu hospitali na kuwaua, nilichukulia kwa uzito sababu matukiohayo ni mengi, Tundu Lissu alifanyiwa hivyo, hakuna mtu aliyekamatwa wala hatua zilizochukuliwa. AlipoongeaZitto nikachukulia moja kwa moja polisi wanahusika, si watu wazuri kwa raia, polisikazi yao kulinda watu na mali zao na usalama wa nchi. TunduLissu kapigwa risasi hatua hazijachukuliwa, niliona si kitu kizuri ni kamaugaidi, niliona polisi si watu wazuri, niliwachukia sana na gari la polisililipokuwa linapita watu walikuwa wakizomea, alidai shahidi. Akihojiwa naWakili wa Utetezi, Peter Kibatala kuhusu watu waliokamatwa kwa kuzomea polisi,alidai hakuna aliyekamatwa. Shahidimwingine, Mashaka Duma alidai yeye ni shabiki mzuri wa Zitto, anampenda,anaposikia sauti yake anafurahi, anapomuona kwenye televisheni pia anafurahi. Alidai kuwa aliwachukiapolisi baada ya kusikia kwenye YouTube Zitto akisema waliua watu Kigoma Uvinza. Alidai rohoyake imetulia baada kutoa hisia zake mahakamani kwamba analichukia Jeshi laPolisi kwa kitendo wanachodaiwa kukifanya Uvinza. Shahidi huyoaliangalia YouTube akiwa Kimara Korogwe, Dar es Salaam. Kesi itaendelea leo saatatu aaubuhi. Awalialiposomewa maelezo ya awali Zitto alikana kwamba Oktoba 28, 2018 katikamkutano na waandishi wa habari uliofanyika katika ofisi za makao makuu ya Chamacha ACT Wazalendo kwa nia ya kuleta chuki miongoni mwa wananchi wa Tanzaniadhidi ya Jeshi la Polisi alitoa maneno ya uchochezi. Zittoalikana maneno ambayo anadaiwa kuyasema kuwa; watu ambao walikuwa nimajeruhi katika tukio la mapambano baina ya wananchi na polisi, wakiwawamekwenda hospitali kupata matibabu katika Kituo cha Afya cha Nguruka, polisiwakapata taarifa kuwa kuna watu wanne wamekwenda hospitali Kituo cha AfyaNguruka kupata matibabu wakawafuata kule wakawaua. Jamhuriinadai maneno hayo yalikuwa ni ya uchochezi, yenye kuleta hisia ya hofu nachuki. Mshtakiwaanadaiwa kutoa maneno kwamba; lakini tumefuatilia kwa kina jambo hili, taarifaambazo tumezipata kutoka kijijini Mpeta Nguruka, Uvinza ni mbaya, ni taarifaambazo zinaonesha wananchi wengi sana wameuawa na Jeshi la Polisi, pamoja nakwamba Afande Sirro amekwenda kule, halijatoa taarifa yoyote kuhusu wananchi...kama hawa Wanyantuzu walivamia eneo la Ranchi, kuna taratibu za kisheria zakuchukua na siyo kuwaua, wananchi wengi sana wamekufa. Inadaiwa Zittokatika mkutano huo huo alitoa waraka kwa umma ukiwa na maneno ya kichochezi kwania ya kuleta chuki kwa Watanzania dhidi ya polisi.  <topic>: KITAIFA 